Gevorderde Diploma Projekbestuur – Akademia
Gevorderde Diploma Projekbestuur	Elsabe Erasmus	2018-04-20T08:03:03+00:00
VIR WIE IS DIE GEVORDERDE DIPLOMA IN PROJEKBESTUUR?
KWALIFISEER EK VIR ‘N GEVORDERDE DIPLOMA IN PROJEKBESTUUR?
Die vak bied aan studente ’n begrip vir projekbestuur binne die Suid-Afrikaanse konteks, asook die onderliggende filosofie, konsepte en stelselbenadering tot projekbestuur.
Die vak bied aan studente ’n teoretiese grondslag vir projekskedulering en ’n redelike kennis van skeduleringsagteware.
Die vak bied aan studente ’n begrip vir kosteberaming en kostebestuur binne die konteks van ’n projek, spesifiek om te voorkom dat begrotings as gevolg van swak projekdefinisie en swak projekbeheermaatreëls oorskry word.
Die vak bied aan studente ’n begrip vir die konsep van kwaliteit en die prosesse en tegnieke van kwaliteitsbestuur, asook risikobepaling en risikobestuur binne die konteks van ’n projek.
Die vak stel studente in staat om ’n begrip vir beplanningsbeginsels, asook vir beheerinstrumente vir projekbestuur te ontwikkel.
Die vak bied aan studente ’n begrip vir projekbestuur in die korporatiewe omgewing, insluitend die uitwerking van organisatoriese gedrag op projekbestuur.
Kontaksessies en E-leer-tutoriale is verpligtend en dit word by die twee studiesentrums nl. Centurion en Tygerberg aangebied. Studente moet vier kontaksessies by die studiesentrums bywoon, soos in die jaarbeplanning vervat is. Studente moet ook tien E-leer-tutoriale op die studentestelsel (Moodle) voltooi. Die deelname hieraan word gemonitor en dit maak deel uit van die verpligte klasbywoningvereistes.
Implementering van teorie op die in die bedryf
Projekplan leiding en -mentorskap
DOEN NOU AANSOEK OM VIR ‘N GEVORDERDE DIPLOMA IN PROJEKBESTUUR TE STUDEER